РЕГЛАМЕНТ (ЕО) № 276/2007 НА КОМИСИЯТА
от 15 март 2007 година
за изменение на Регламент (ЕО) № 581/2004 за откриване на постоянна тръжна процедура за възстановяванията при износ за някои видове масло и Регламент (ЕО) № 582/2004 за откриване на постоянна тръжна процедура за възстановяванията при износ за обезмасленото сухо мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 31, параграф 3, буква б) и параграф 14 от него,
като има предвид, че:
(1)
Съгласно член 1, параграф 1 от Регламент (ЕО) № 581/2004 на Комисията (2) и член 1, параграф 1 от Регламент (ЕО) № 582/2004 на Комисията (3) някои местоназначения са изключени от възможността за отпускане на възстановяване при износ.
(2)
С Регламент (ЕО) № 61/2007 на Комисията от 25 януари 2007 г. за определяне на възстановяванията при износ на мляко и млечни продукти (4) се изключват Лихтенщайн, общините Ливиньо и Кампионе в Италия, остров Хелиголанд, Гренландия и Фарьорските острови от възможността за отпускане на възстановяване считано от 26 януари 2007 г., като се включват в зони L 20 и L 40, изброявайки местоназначенията без право на възстановявания при износ. Следователно е необходимо същите местоназначения да бъдат изключени от възстановяванията при износ, определени с тръжна процедура съгласно регламенти (ЕО) № 581/2004 и № 582/2004.
(3)
Регламенти (ЕО) № 581/2004 и (ЕО) № 582/2004 следва да бъдат изменени в съответствие.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕО) № 581/2004 втората алинея се заменя със следното:
„Продуктите, посочени в първата алинея, са предназначени за износ за всички местоназначения с изключение на Андора, Сеута и Мелила, Гибралтар, Лихтенщайн, общините Ливиньо и Кампионе в Италия, остров Хелиголанд, Гренландия, Фарьорските острови, Съединените американски щати и Ватикана.“
Член 2
Член 1, параграф 1 от Регламент (ЕО) № 582/2004 се заменя със следното:
„1. Открива се постоянна тръжна процедура с цел определяне на възстановяванията при износ за обезмасленото сухо мляко, посочено в приложение I, раздел 9 от Регламент (ЕИО) № 3846/87 на Комисията (5), опаковано в торби с минимално нетно тегло 25 килограма, съдържащо максимум 0,5 % тегловно добавки във вид на немлечни субстанции, включено в код на продукта ex ex 0402 10 19 9000, предназначено за износ към всички местоназначения с изключение на Андора, Сеута и Мелила, Гибралтар, Лихтенщайн, общините Ливиньо и Кампионе в Италия, остров Хелиголанд, Гренландия, Фарьорските острови, Съединените американски щати и Ватикана.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 март 2007 година.